L 2/10
HR
Službeni list Europske unije
4.1.2023.
(6)
Agencija je 23. ožujka 2022.
u skladu s člankom 11.
Uredbe (EU) 2015/2283 donijela znanstveno mišljenje o sigurnosti djelomično odmašćenog praha cijelih Acheta domesticus (kućni šturak) kao nove hrane u skladu s Uredbom (EU) 2015/2283 (9).
(7)
Agencija je u svojem znanstvenom mišljenju zaključila da je djelomično odmašćeni prah Acheta domesticus (kućni šturak) siguran u predloženim uvjetima i količinama upotrebe.
Stoga se u tom znanstvenom mišljenju iznosi dovoljno informacija na temelju kojih se može utvrditi da djelomično odmašćeni prah Acheta domesticus (kućni šturak) ispunjava uvjete za stavljanje na tržište u skladu s člankom 12. stavkom 1.
Uredbe (EU) 2015/2283 kada se upotrebljava u kruhu i pecivima od više vrsta žitarica, krekerima i grisinima, žitnim pločicama, suhim premiksima za pekarske proizvode, keksima, suhim proizvodima na bazi punjene i nepunjene tjestenine, umacima, prerađenim proizvodima od krumpira, jelima na bazi mahunarki i povrća, pizzama, jelima na bazi tjestenine, sirutki u prahu, mesnim analozima, juhama i koncentratima juhe ili juhama u prahu, grickalicama od kukuruznog brašna, pićima sličnima pivu, čokoladnim slasticama, orašastim plodovima i sjemenkama uljarica, grickalicama osim čipsa i mesnim pripravcima, namijenjenima općoj populaciji.
(8)
Na temelju ograničenih objavljenih dokaza o alergijama na hranu povezanima s kukcima općenito, u kojima je konzumacija Acheta domesticus dvojbeno povezana s više slučajeva anafilaksije, te na temelju dokaza koji pokazuju da Acheta domesticus sadržava više potencijalno alergenih bjelančevina, Agencija je u svojem mišljenju zaključila da konzumacija te nove hrane može izazvati preosjetljivost na bjelančevine Acheta domesticus.
Agencija je preporučila provedbu daljnjih istraživanja o alergenosti Acheta domesticus.
(9)
Kako bi odgovorila na preporuku Agencije, Komisija trenutačno istražuje načine provedbe potrebnog istraživanja o alergenosti Acheta domesticus.
Dok Agencija ne ocijeni podatke dobivene istraživanjem i s obzirom na to da su do sada prikupljeni dokazi o izravnoj povezanosti konzumacije Acheta domesticus sa slučajevima primarne preosjetljivosti i alergija neuvjerljivi, Komisija smatra da na Unijin popis odobrene nove hrane ne bi trebalo uvrstiti posebne zahtjeve za označivanje u pogledu mogućnosti da Acheta domesticus uzrokuje primarnu preosjetljivost.
(10)
Agencija je u svojem znanstvenom mišljenju također zaključila da konzumacija djelomično odmašćenog praha Acheta domesticus (kućni šturak) može izazvati alergijske reakcije kod osoba alergičnih na rakove, mekušce i grinje iz prašine.
Nadalje, Agencija je napomenula da u novoj hrani mogu završiti drugi alergeni koji su prisutni u supstratu kojim se hrane kukci.
Stoga je primjereno da se hrana koja sadržava djelomično odmašćeni prah Acheta domesticus (kućni šturak) označi na odgovarajući način u skladu s člankom 9.
Uredbe (EU) 2015/2283.
(11)
Agencija je u svojem znanstvenom mišljenju također navela da se njezin zaključak o sigurnosti djelomično odmašćenog praha Acheta domesticus (kućni šturak) temelji na znanstvenim studijama i podacima, i to na detaljnom opisu proizvodnog postupka; rezultatima analiza kemijskog sastava; analitičkim podacima o kontaminantima; rezultatima studija stabilnosti; analitičkim podacima o mikrobiološkim parametrima; i rezultatima studija probavljivosti bjelančevina, bez kojih ne bi mogla ocijeniti novu hranu i donijeti svoj zaključak.
(12)
Komisija je od podnositelja zahtjeva zatražila da dodatno pojasni dano obrazloženje u pogledu njegova zahtjeva za zaštitu vlasničkih prava nad tim znanstvenim studijama i podacima i da pojasni zahtjev za isključivo pravo upućivanja na njih, u skladu s člankom 26. stavkom 2. točkom (b) Uredbe (EU) 2015/2283.
(13)
Podnositelj zahtjeva izjavio je da je u trenutku podnošenja zahtjeva bio nositelj vlasničkih i isključivih prava upućivanja na znanstvene studije i podatke, i to na detaljni opis proizvodnog postupka; rezultate analiza kemijskog sastava; analitičke podatke o kontaminantima; rezultate studija stabilnosti; analitičke podatke o mikrobiološkim parametrima; i rezultate studija probavljivosti bjelančevina u skladu s nacionalnim pravom, te da treće osobe ne mogu zakonito pristupiti tim podacima i studijama, koristiti se njima ili upućivati na njih.
(9) EFSA Journal 2022.;20(5):7258.